Kowalewicz, d'ascendencia polaca, naixió o 16 d'aviento de 1975 de Mont-reyal, Quebec. Creixió en a ciudat de Streetsville en Ontario y en l'actualidat vive en o centro de Toronto. Fué a la escuela secundaria de Our Lady of Mount Carmel, a on que tanyeba a batería en una colla dita To Each His Own. En o grupo conoixió a Jonathan Gallant. Kowalewicz pasó d'a batería a estar o cantaire y tanyer a guitarra ritmica, y Aaron Solowoniuk dentró en a formación ta tanyer a batería. Os tres s'unioron a Ian D'Sa ta formar una colla dita Pezzque quitaría o suyo primer álbumm, Watoosh!, en 1998.[1] Quan fuoron demandatos por a colla americana Pezz que teneba o mesmo nombre, Kowalewicz suchirió cambear o nombre por Billy Talent, pillato d'un character d'o decumental Hard Core Logo de Michael Turner. Dende alavez Kowalewicz centró o suyo treballo nomás en a voz, y asinas naixió Billy Talent. Por ixas envueltas Kowalewicz treballaba en diferents puestos en a radio "CFNY 102.1" de Toronto, como asistent d'o programa The Ongoing History of New Music d'Alan Cross, que contribuyó con diners en o primer álbum de Billy Talent.